Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 3 Pv 153/13/1101	Bratislava I, 24.5.2013
EEČ : 2-8-72-2013

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Bratislava I
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
02.03.2013 v čase o 01.55 hodiny v Bratislave na Jedlíkovej ulici počas vykonanej kontroly príslušníkmi PZ dobrovoľne vydal plechovku, na ktorej bola položená neznáma zelená sušená rastlina, pričom vykonanou expertízou Kriminalistického a expertízneho ústavu PZ Bratislava bolo zistené, že sa jedná o sušené konope s hmotnosťou 120 mg a s obsahom viac ako 5 mg účinnej látky THC, ktoré je spôsobilé po aplikovaní ovplyvniť stav ľudskej psychiky pôsobením na centrálny nervový systém, čo zodpovedá 1 jednorázovej dávke drogy s nižším obsahom účinnej látky, pričom rastliny rodu Cannabis (konopa) sú v zmysle Zákona čísla 139/1998 Z. z. o omamných látkach, psychotropných látkach a prípravkoch v znení neskorších predpisov zaradený do I. skupiny omamných látok

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník PZ Obvodného oddelenia PZ XXXXX -  XXXXX Odboru poriadkovej polície Okresného riaditeľstva Policajného zboru v Bratislave I uznesením ORP-371/SMS-B1-2013 z 02.03.2013 podľa § 199 odsek 1 Trestného poriadku začal trestné stíhanie vo veci prečinu nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona. Následne 08.04.2013 vo veci konajúci poverený príslušník PZ, postupom podľa ustanovenia § 206 odsek 1 Trestného poriadku vzniesol XXXXX obvinenie z prečinu nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona na tom skutkovom základe, že 02.03.2013 v čase o 01.55 hodiny v Bratislave na Jedlíkovej ulici počas vykonanej kontroly príslušníkmi PZ dobrovoľne vydal plechovku, na ktorej bola položená neznáma zelená sušená rastlina, pričom vykonanou expertízou Kriminalistického a expertízneho ústavu PZ Bratislava bolo zistené, že sa jedná o sušené konope s hmotnosťou 120 mg a s obsahom viac ako 5 mg účinnej látky THC, ktoré je spôsobilé po aplikovaní ovplyvniť stav ľudskej psychiky pôsobením na centrálny nervový systém, čo zodpovedá 1 jednorázovej dávke drogy s nižším obsahom účinnej látky, pričom rastliny rodu Cannabis (konopa) sú v zmysle Zákona čísla 139/1998 Z. z. o omamných látkach, psychotropných látkach a prípravkoch v znení neskorších predpisov zaradený do I. skupiny omamných látok.

Obvinený XXXXX v procesnom postavení obvineného vyslovil súhlas s prípadným podmienečným zastavením trestného stíhania. Preskúmaním predloženého spisového materiálu som zistila, že na takýto postup sú splnené všetky zákonné podmienky.

Pri prečine nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona zákonodarca stanovil hornú hranicu trestu odňatia slobody až na tri roky. Obvinený XXXXX sa k skutku, ktorý mu je kladený za vinu priznal, pričom nie sú odôvodnené pochybnosti o tom, že dané vyhlásenie bolo vykonané slobodne, vážne a zrozumiteľne.

Obvinený nebol v minulosti súdne trestaný. 

S prihliadnutím na osobu obvineného, jeho doterajší život a na okolnosti prípadu, možno považovať takéto rozhodnutie za dostačujúce. Skúšobná doba podmienečného zastavenia trestného stíhania bola u obvineného stanovená na 12 (dvanásť) mesiacov. Po jej uplynutí bude skúmané, či  obvinený v jej priebehu viedol riadny život a ak áno, bude konštatované, že sa osvedčil. V opačnom prípade bude v trestnom stíhaní pokračované. Skúšobná doba podmienečného zastavenia trestného stíhania začne plynúť právoplatnosťou tohto rozhodnutia.

S poukazom na všetky uvedené skutočnosti som, využijúc oprávnenia dané mi ust. § 216 odsek 1 Trestného poriadku, rozhodla tak, ako je uvedené vo výrokovej časti tohto uznesenia a trestné stíhanie vedené proti obvinenému XXXXX som podmienečne zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miriam Jakabovičová
prokurátorka